U Z N E S E N I E
z rokovania obecného zastupiteľstva v Margecanoch konaného dňa 23.9.2013

Uznesenie číslo: 21
Obecné zastupiteľstvo 

A. B e r i e   n a   v e d o m i e 
1. kontrolu uznesenia  zo zasadnutia OZ dňa 19.7.2013.
2. plnenie rozpočtu obce za obdobie 1-6/2013.
3. informáciu predsedu   komisie pre kultúru, šport, školstvo, prácu s mládežou a sociálne otázky Mgr. Dubeckého zo zasadnutia komisie. 
4. informáciu predsedu  komisie pre výstavbu, verejný poriadok, životné prostredie , cestovný  ruch Ing. Jakubišina zo zasadnutia komisie.

B. S c h v a ľ u j e 
1. VZN č.2/2013 o núdzovom zásobovaní pitnou a úžitkovou vodou v období krízovej  situácie.
2. dodatok č.1 k VZN č.4/2011 o určení výšky príspevku na činnosť školy a školského zariadenia.
3. rozpočtové opatrenie č.4 
4. prenájom bytových priestorov v obecnom bytovom dome Školská 2 Margecany a to:
a/ dvojizbový byt: Antónia Engeľová
                               Margita Kaľavská  
b/ jednoizbový byt: Imrich Bednár 
                                Miroslav Petrík
	Marcela Kipikašová
                               Tibor Račko
                               Katarína Bartková
                               Takáč Štefan
                               Fottová Barbora
5. VZN o nakladaní s obecnými nájomnými bytmi                 
6.  podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov zámenu nehnuteľností a to pozemkov v k.ú. Margecany, kde obec Margecany, ktorá je vlastníkom pozemku, par. č. 567/16, parc. r. „C“ o výmere 337 m2  - ostatné plochy, pozemok vedený Správou katastra Gelnica na LV č. 1 a pozemku v k.ú. Margecany, par. č. 567/83, parc. r. „C“ o výmere 322 m2  - ostatné plochy, pozemok vedený Správou katastra Gelnica na LV č. 1 zamení tieto pozemky za pozemok parc. č. 567/22, par. R. „C“ o výmere 684 m2  - ostatné plochy, pozemok vedený Správou katastra Gelnica na LV č. 639, ktorý pozemok je vo vlastníctve Petra Kandru nar. .........., bytom: Olše 5, 055 01 Margecany, a to z dôvodu osobitného zreteľa, nakoľko obec Margecany získa zámenou jeden scelený pozemok, ktorý má väčšiu výmeru akú majú obcou prevádzané pozemky a ktorý má na rozdiel od obcou prevádzaných pozemkov, ktoré pozemky oddeľuje miestna komunikácia, vhodnejšie verejnoprávne využitie a môže potencionálne slúžiť na výstavbu verejnoprospešnej stavby, alebo inej stavby, ktorej výstavba je považovaná za plnenie základných úloh obce, ako aj z dôvodu vyhnutia sa prípadným súdnym sporom o určenie vlastníckeho práva a sporov týkajúcich sa zriadenia vecného práva pozemkom.
Vklad do KN Gelnica zrealizuje žiadateľ – Peter Kandra. 
7.  odpredaj pozemku podľa GP č.40359298-40/2013 zo dňa 31.5.2013 a to diel č. 1 o výmere 106 m2   odčlenený od parcely E-KN č.71323/4 -ostatné plochy  a pričlenený k parcele 419/4 –trvalé trávnaté plochy  v k. ú. Margecany , pre žiadateľa Zoltána Kleina nar. .........., bytom Dlhá 13 Margecany, za cenu 2,50 € / m2  ako prípad hodný osobitného zreteľa podľa § 9a ods. 8 písm. e) zákona 138/1991 Zb. o majetku obcí v znení neskorších zmien a doplnkov. Odpredaj sa podmieňuje zmluvným záväzkom kupujúceho, že umožní vstup a prechod cez uvedenú parcelu vlastníkom, ktorí sú majiteľmi parciel registra E – KN číslo 1540/100, E – KN číslo 1406 a E – KN číslo 1407/200. Tento zmluvný záväzok bude kupujúci zmluvne zaviazaný previesť pri zmene vlastníctva na nadobúdateľa. Pre  prípad porušenia zmluvného záväzku bude v kúpnej zmluve uvedená sankcia, ktorú bude môcť uplatniť predávajúci a to aj opakovane.   
Dôvody hodné osobitného zreteľa: 
Ukončené a Katastrom nehnuteľnosti v Gelnici zapísané pozemkové úpravy, umožnili žiadateľovi sceliť rozdrobené jednotlivé parcely v jeho vlastníctve do jedného celku v extraviláne obce. Táto scelená nehnuteľnosť v extraviláne hraničí s územím v intraviláne obce t.j. parcelami vo vlastníctve žiadateľa, ktoré žiadateľ odkupovaním od pôvodných vlastníkov postupne sceľuje aj v intraviláne. V konečnom dôsledku mu odpredaj parcely vo vlastníctve Obce Margecany umožní zrealizovať jeho pôvodný zámer t.j. vytvoriť jednoliaty celok na území, ktoré už reálne od roku 1982 kultivuje. Vklad do katastra nehnuteľností zrealizuje a uhradí kupujúci.
8. prenájom nebytových priestorov na ulici Školská 2 o výmere 87,7 m2   ,  pre žiadateľa Záchranná služba Košice, Rastislavova 43 Košice, v zmysle žiadosti č. 692/2013 zo dňa 16.9.2013 za účelom prevádzkovania ambulancie zdravotnej záchrannej služby ako  prípad hodný osobitného zreteľa podľa § 9a ods.9 písm. c) zákona 138/1991 Zb. o majetku obcí v znení neskorších zmien a doplnkov s účinnosťou od 26.9.2013. Výška  nájmu 13 € / m2 ročne. Dôvody hodné osobitného zreteľa: 
-  záujem obce o navrhovaný účel využitia priestorov – prevádzkovania ambulancie zdravotnej záchrannej služby
9. poskytnutie finančného príspevku vo výške 100 € pre  Folklórnu skupinu Jadlovec zastúpenú Ing. Jozefom Gajdošom  z rozpočtu reprezentačné – poslanci na organizovanie podujatia „Margecianske fajnoty“ v zmysle  žiadosti  č. 606/2013 zo dňa 4.9.2013.

C. R u š í 
1. uznesenie č. 20/2013/B-7 zo dňa 19. 7. 2013 
2. uznesenie č. 20/2013/B-2 zo dňa 19. 7. 2013 pre nevykonateľnosť. 

D. S ú h l a s í 
1. s osadením smerových značiek pri ceste 2. triedy Margecany – Prešov na stĺpe miestneho rozhlasu v smere od Prešova pred križovatkou s odbočením k futbalovému ihrisku  pre žiadateľa   ŽSR SR Mostný obvod Košice, Pri Plynárni č. 1, 041 50 Košice  v zmysle žiadosti č.337/2013 zo dňa 15.05.2013.

E. Z a m i e t a
1. žiadosť č.600/2013 zo dňa  3.9.2013 žiadateľky Kataríny Mokošovej  , bytom Olše 24 o finančnú podporu na úhradu nedoplatku za elektrickú energiu z dôvodu, že menovaná nemá  s VSE podpísanú zmluvu na odber elektrickej energie
         
F. P o v e r u j e 
1. komisiu   pre výstavbu, verejný poriadok, životné prostredie , cestovný  ruch   a iné  vzťahy riešením používania nespevnenej plochy v časti  Olše- drevoskládka ťažkými mechanizmami ako aj riešením čiernych  skládok odpadu v predmetnej lokalite. 

	Ing. Igor Petrik
                                                                     starosta obce